Temeljem članka 33. i 35 Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), i članka 21. Statuta Međimurske županije („Službeni glasnik Međimurske županije“ broj 26/10, 4/13, 6/13 – pročišćeni tekst, 8/13, 6/14, 2/18 i 10/18- pročišćeni tekst, 2/20), Skupština Međimurske županije je na \_\_\_\_ sjednici, održanoj \_\_\_.\_\_\_. 2021. godine, donijela

**POSLOVNIČKU ODLUKU**

**o izmjenama i dopunama Poslovnika Skupštine**

 **Međimurske županije**

Članak 1.

Poslovnik Skupštine Međimurske županije („Službeni glasnik Međimurske županije“ broj 26/10, 4/13, 6/13 – pročišćeni tekst, 6/14, 2/18 i 10/18- pročišćeni tekst, 2/20) - (u daljnjem tekstu: Poslovnik) mijenja se i dopunjava sukladno odredbama ove Odluke.

Članak 2.

 Članak 4. stavak 1. mijenja se i glasi:

„Dnevni red konstituirajuće sjednice Skupštine određuje pročelnik upravnog tijela nadležnog za poslove predstavničkog tijela ili službenik kojeg on ovlasti.“

Članak 3.

U članku 20. stavku 1. podstavku 5. riječ „zamjenicima“ zamjenjuje se riječi „zamjeniku.“

Članak 4.

U članku 56. stavku 2. riječi „njegovi zamjenici“ zamjenjuje se riječima „njegov zamjenik“.

Članak 5.

U članku 63. a stavku 2. točka na kraju rečenice zamjenjuje se zarezom te se dodaju riječi: „te drugog ovlaštenog predlagatelja utvrđenog poslovnikom Skupštine.“

U stavku 3. iza riječi „nužnih“ dodaju se riječi „rashoda i“.

Članak 6.

U članku 78. stavku 2. riječi „njegovi zamjenici“ zamjenjuje se riječima „njegov zamjenik“.

Članak 7.

U članku 84. stavku 3. riječi „njegovih zamjenika koji su izabrani“ zamjenjuje se riječima „njegovog zamjenika koji je izabran“.

Članak 8.

U članku 98. iza stavka 1. dodaje se novi stavak 2. koji glasi:

„u slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravi poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice Skupštine mogu se održavati elektroničkim putem.“

Dosadašnji stavci 2., 3., 4., i 5. Postaju stavci 3., 4., 5. I 6.

Članak 9.

U članku 110. stavku 8. riječi „njegovi zamjenici“ zamjenjuje se riječima „njegov zamjenik“.

U stavku 9. riječi „zamjenici župana“ zamjenjuje se riječima „zamjenik župana“.

Članak 10.

u članku 114. stavku 4. riječi „njegovi zamjenici“ zamjenjuje se riječima „njegov zamjenik“.

Članak 11.

Ovlašćuje se Odbor za Statut, Poslovnik i propise Županijske skupštine da utvrdi i objavi pročišćeni tekst Poslovnika.

Članak 12.

Ova Poslovnička odluka o izmjenama i dopunama Poslovnika stupa na snagu osmi dan od dana objave u „Službenom glasniku Međimurske županije“.

SKUPŠTINA MEĐIMURSKE ŽUPANIJE

KLASA: 012-03/10-02/3 PREDSJEDNIK

URBROJ:2109/1-02-21-10

Čakovec, \_\_.\_\_. 2021. Mladen Novak, dipl.ing.

**OBRAZLOŽENJE**

**uz Prijedlog Poslovničke odluke o izmjenama i dopunama Poslovnika Skupštine Međimurske županije**

RAZLOG PROMJENE POSLOVNIKA

Razlog za promjenu Poslovnika Međimurske županije („Službeni glasnik Međimurske županije“ broj 26/10, 4/13, 6/13 – pročišćeni tekst, 6/14, 2/18 i 10/18- pročišćeni tekst, 2/20) - (u daljnjem tekstu: Poslovnik) je usklađivanje sa *Zakonom o lokalnoj i područnoj (regionalnoj) samoupravi* ("Narodne novine" broj 33/01., 60/01., 129/05., 109/07., 125/08., 36/09., 150/11., 144/12. i 123/17, 98/19, 144/20), odnosno s njegovim posljednjim izmjenama i dopunama ("Narodne novine" broj 144/20), a također i sa *Zakonom o lokalnim izborima* („Narodne novine“ broj 144/12, 121/16, 98/19, 42/20, 144/20),odnosno s njegovim posljednjim izmjenama i dopunama, koje su stupile na snagu 24. prosinca 2020. godine i koje obvezuju jedinice lokalne i područne (regionalne) samouprave uskladiti statute i druge opće akte s odredbama ovoga Zakona u roku od 60 dana od dana stupanja na snagu.

SADRŽAJ PROMJENE

Promjene Poslovnika odnose se na određivanje dnevnog reda konstituirajuće sjednice Skupštine kojeg određuje pročelnik upravnog tijela nadležnog za poslove predstavničkog tijela ili osoba koju on ovlasti.

Nadalje, uređen je način rada predstavničkog tijela u posebnim okolnostima (kao što je aktualna epidemijska bolest COVID-19).

Također, izvršno tijelo županije čine župan i jedan zamjenik pa je i to konstatirano ovim izmjenama.

PRAVNA OSNOVA POKRETANJA I PROVOĐENJA POSTUPKA PROMJENE

Prema članku 95. stavku 3. Poslovnika Županijske skupštine Odbor za Statut, Poslovnik I propise podnosi Županijskoj skupštini ovaj prijedlog Poslovničke odluke o izmjenama I dopunama Poslovnika Skupštine Međimurske županije na raspravu i usvajanje.

Materijal pripremili:

* Upravni odjel za poslove Skupštine i pravne poslove Međimurske županije i
* Odbor za Statut, Poslovnik i propise Županijske skupštine

Čakovec, siječanj 2021.